CELEX: 32007R0496
Language: bg
Date: 2007-05-04 00:00:00
Title: Регламент (ЕО) № 496/2007 на Комисията от 4 май 2007 година за изменение на Регламент (ЕО) № 600/2005 по отношение на въвеждането на максимално допустима граница на остатъчни вещества за фуражната добавка Salinomax 120G , спадаща към групата на коксидиостати и други медицински субстанции (Текст от значение за ЕИП )

5.5.2007   
            
            
               BG
            
            
               Официален вестник на Европейския съюз
            
            
               L 117/9
            
         
      РЕГЛАМЕНТ (ЕО) № 496/2007 НА КОМИСИЯТА
   
   от 4 май 2007 година
   за изменение на Регламент (ЕО) № 600/2005 по отношение на въвеждането на максимално допустима граница на остатъчни вещества за фуражната добавка „Salinomax 120G“, спадаща към групата на коксидиостати и други медицински субстанции
   (Текст от значение за ЕИП)
   КОМИСИЯТА НА ЕВРОПЕЙСКИТЕ ОБЩНОСТИ,
   като взе предвид Договора за създаване на Европейската общност,
   като взе предвид Регламент (ЕО) № 1831/2003 на Европейския парламент и на Съвета от 22 септември 2003 г. относно добавки за използване при храненето на животните (1), и по-специално член 13, параграф 3 от него,
   като има предвид, че:
   
               (1)
            
            
               Добавката салиномицин натрий (Salinomax 120G) е разрешена при определени условия, в съответствие с Директива 70/524/ЕИО на Съвета (2). Регламент (ЕО) № 600/2005 на Комисията (3) разреши употребата на тази добавка за 10 години при угояването на пилета и свърза разрешението с отговорното лице за пускането ѝ в обращение. Добавката бе вписана в Регистъра на фуражните добавки на Общността.
            
         
               (2)
            
            
               Регламент (ЕО) № 1831/2003 предоставя възможността да се измени разрешението на дадена добавка по искане на притежателя на разрешението и по мнение на Европейския орган за безопасност на храните („органът“). Притежателят на разрешението за използване на добавката салиномицин натрий (Salinomax 120G) подаде заявление с предложение да се променят условията за разрешението, като се въведе максимално допустима граница на остатъчните вещества (МДГОВ) по преценка на органа.
            
         
               (3)
            
            
               В становището, прието на 26 януари 2005 г. (4), органът предложи да се установи МДГОВ за разглежданото активно вещество. Възможно е да се наложи преразглеждане на тази МДГОВ в светлината на резултатите от бъдещата оценка на това активно вещество от Европейската агенция за оценка на лекарствени продукти.
            
         
               (4)
            
            
               Регламент (ЕО) № 600/2005 следва съответно да бъде изменен.
            
         
               (5)
            
            
               Мерките, предвидени в настоящия регламент, са в съответствие със становището на Постоянния комитет по хранителната верига и здравето на животните,
            
         ПРИЕ НАСТОЯЩИЯ РЕГЛАМЕНТ:
   Член 1
   Приложението към Регламент (EO) № 600/2005 се заменя с текста в приложението към настоящия регламент.
   Член 2
   Настоящият регламент влиза в сила на 20-ия ден след публикуването му в Официален вестник на Европейския съюз.
   
      Настоящият регламент е задължителен в своята цялост и се прилага пряко във всички държави-членки.
      Съставено в Брюксел на 4 май 2007 година.
      
         
            За Комисията
         
         Markos KYPRIANOU
         
         
            Член на Комисията
         
      
   
   
      (1)  ОВ L 268, 18.10.2003 г., стр. 29. Регламент, изменен с Регламент (ЕО) № 378/2005 на Комисията (OВ L 59, 5.3.2005 г., стр. 8).
   
      (2)  OВ L 270, 14.12.1970 г., стр. 1. Директива, изменена с Регламент (ЕО) № 1800/2004 на Комисията (ОВ L 317, 16.10.2004 г., стр. 37).
   
      (3)  OВ L 99, 19.4.2005 г., стр. 5. Регламент, изменен с Регламент (ЕО) № 2028/2006 (ОВ L 414, 30.12.2006 г., стр. 26).
   
      (4)  Актуализирано становище на Научната група по добавките и продуктите или веществата, използвани в храните за животни, вследствие на ново искане от страна на Комисията, свързано с безопасността на фуражната добавка „Bio-Cox®120G“, основана на салиномицин натрий, в съответствие с Директива 70/524/ЕИО на Съвета (член 4ж). Приета на 26 януари 2005 г.Списание EFSA (2005) 170, стр. 1—4.
   
      ПРИЛОЖЕНИЕ
      
                  Регистрационен номер на добавката
               
               
                  Име и регистрационен номер на лицето, отговорно за пускането на добавката в обращение
               
               
                  Добавка
                  (търговско название)
               
               
                  Състав, химическа формула, описание
               
               
                  Видове или категория животни
               
               
                  Максимална възраст
               
               
                  Минимално съдържание
               
               
                  Максимално съдържание
               
               
                  Други разпоредби
               
               
                  Край на разрешителния период
               
               
                  Максимално допустима граница на остатъчни вещества (МДГОВ) в съответните храни от животински произход
               
            
                  mg активно вещество/kg готов фураж
               
            
                  Коксидиостати и други медицински субстанции
               
            
                  Е 766
               
               
                  Alpharma (Белгия) BVBA
               
               
                  Салиномицин натрий 120 g/kg (Salinomax 120G)
               
               
                  
                               
                           
                           
                              
                                 Състав на добавката:
                              
                              Салиномицин натрий 120 g/kg
                              Калциев лигносулфонат: 40 g/kg
                              Дихидрат на калциев сулфат до1 000 g/kg
                           
                        
                               
                           
                           
                              
                                 Активно вещество:
                              
                              Салиномицин натрий, C42H69O11Na,
                              Натриева сол на полиетерната монокарбоксилова киселина, получена от ферментацията на Streptomyces albus (ATCC 21838/US 9401-06), CAS №: 55 721-31-8
                              Свързани включвания:
                              
                                           
                                       
                                       
                                          < 42 mg елайофилин/kg салиномицин натрий.
                                       
                                    
                                           
                                       
                                       
                                          < 40 g 17-епи-20 дезоксисалиномицин/kg салиномицин натрий
                                       
                                    
                        
               
                  Пилета, отглеждани за угояване
               
               
                  —
               
               
                  50
               
               
                  70
               
               
                  Употребата е забранена най-малко един ден преди клането.
                  Да се посочи в указанията за употреба:
                  
                               
                           
                           
                              „Опасно за еднокопитни животни и пуйки“;
                           
                        
                               
                           
                           
                              „Този фураж съдържа йонофор: eдновременната употреба с някои медицински субстанции (напр. тиамулин) може да бъде противопоказна“
                           
                        
               
                  22.4.2015 г.
               
               
                  5 μg салиномицин/kg за всички влажни тъкани